EkBass/fiwiki-20250220-pages-articles huggingface dataset:
Minea (nimi)

Minea on suomalainen naisen etunimi. Nimi on peräisin Mika Waltarin vuonna 1945 ilmestyneestä teoksesta Sinuhe egyptiläinen, jossa esiintyy Minea-niminen kreetalainen papitar. Waltarin on arveltu muodostaneen nimen Kreetan tarunomaisen kuninkaan Minoksen nimen pohjalta. Mineaksi kutsutaan myös erästä ortodoksisessa kirkossa käytössä olevaa jumalanpalvelustekstien kokoelmaa. Vuoden 2019 loppuun mennessä nimi Minea on annettu 4 217 naiselle ja ainakin kahdelle miehelle. Suurin osa Minea-nimisistä on 2000-luvulla syntyneitä. Ennen vuotta 1940 nimeä ei ollut annettu kenellekään. Vuonna 2010 nimi lisättiin sekä suomen- että ruotsinkieliseen almanakkaan; molemmissa Minean nimipäivä on 11. huhtikuuta. == Tunnettuja Mineoita == * Minea Blomqvist-Kakko (s. 1985), golfpelaaja * Minea Koss, oik. Minna Kosonen (s. 1988), toimittaja ja kirjailija * Minea Lassas (s. 1999), jalkapalloilija * Minea Lång (s. 1995), näyttelijä * Minea Mäkiviita (s. 2005), pesäpalloilija == Lähteet == Luokka:Etunimet
Pitkäjalat

Pitkäjalat (Himantopus) on avosettien heimoon kuuluva lintusuku. Pitkäjalat ovat hoikkia, pitkäjalkaisia ja pitkänokkaisia kahlaajia. Avosetteihin kuuluu kaksi lajia: * Pitkäjalka (Himantopus himantopus) * Mustapitkäjalka (Himantopus novaezelandiae) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Himantopus Luokka:Avosetit
Vyöpitkäjalka

Vyöpitkäjalka (Cladorhynchus leucocephalus) on australialainen kahlaajalintu. Sen esiintymisalue käsittää pääasiassa Australian läntisen keskiosan ja Etelä- Australian sisämaat. Lajin holotyypin kuvaili Louis Jean Pierre Vieillot Victoriasta vuonna 1816.IBC == Lähteet == Luokka:Avosetit
New Boyz

New Boyz on yhdysvaltalainen hiphop-duo ja Jerkin'-ryhmä. New Boyzin jäsenet ovat Earl Ben J Benjamin ja Dominic Legacy Thomas. He ovat kotoisin Hesperian kaupungista Kaliforniasta. Debyyttialbumi Skinny Jeanz and a Mic julkaistiin syyskuussa 2009. Ensimmäinen single You're a Jerk sijoittui Billboard Hot 100 -listan top 30:een. Myös toinen single Tie Me Down feat. Ray J sijoittui top 30:een. == Diskografia == ===Studioalbumit=== * Skinny Jeans and a Mic (2009) ===Singlet=== * You're a Jerk (2009) * Tie Me Down (2009) * So Dope * Break my bank (2010) Luokka:Yhdysvaltalaiset hip hop -yhtyeet
Respect M.E.

Respect M.E. on rap-artisti Missy Elliottin 4. syyskuuta 2006 julkaistu kokoelma-albumi. == Taustaa == Albumista tuli Missy Elliottin toinen kymmenen parhaan joukkoon päässyt albumi Britannian listalla. Albumi sijoittui sijalle seitsemän. Britanniassa albumi on myös myynyt kultaa. Albumia on myyty maailmanlaajuisesti noin 500 000 kappaletta. Kokoelmalta julkaistiin ”We Run This” -kappale singlenä. == Kappaleet == # Kappale Aika 1\. "Get Ur Freak On" 3:57 2\. "Lose Control" (feat. Ciara & Fatman Scoop) 3:47 3\. "4 My People" (Basement Jaxx Remix) 3:32 4\. "We Run This" 3:24 5\. "Work It" 4:24 6\. "Gossip Folks" (feat. Ludacris) 3:57 7\. "One Minute Man" (feat. Ludacris) 4:13 8\. "I'm Really Hot" 3:31 9\. "Pass That Dutch" 3:41 10\. "Beep Me 911" (feat. 702) 4:58 11\. "The Rain (Supa Dupa Fly)" 4:06 12\. "All n My Grill" (feat. Big Boi & Nicole Wray) 4:32 13\. "Hit Em wit da Hee" (feat. Lil' Kim) 4:20 14\. "Hot Boyz" (feat. Lil' Mo) 3:36 15\. "Sock It 2 Me" (feat. Da Brat) 4:17 16\. "She's a Bitch" 4:00 17\. "Teary Eyed" 3:40 Luokka:Vuoden 2006 kokoelma-albumit Luokka:Missy Elliottin albumit Luokka:Timbalandin tuottamat albumit
Kurpot

Kurpot eli kultakurpat (Rostratulidae) on rantalintujen lahkoon kuuluva lintuheimo. Kurppoihin kuuluu kaksi sukua ja kolme lajia: * Kultakurppo Rostratula benghalensis * Australiankurppo Rostratula australis * Amerikankurppo Nycticryphes semicollaris == Lähteet == * == Aiheesta muualla == *ITIS: Rostratulidae Luokka:Limicoli
Protogenos

Protogenokset (, ”alkusyntyiset”) olivat kreikkalaisessa mytologiassa alkujumaluuksia ja -elementtejä. Protogenokset olivat: * Aither – kirkkaus * Ananke – välttämättömyys * Erebos – pimeys * Eros – rakkaus * Fanes – alku * Fysis – luonto * Gaia – maa * Hemera – päivä * Khaos – tyhjyys * Kronos – aika * Nesoi – saaret * Nyks – yö * Okeanos – meri * Pontos – valtameri * Tartaros – helvetti * Tethys – makeavesi * Thalassa – merivesi * Uranos – taivas * Urea – vuori Luokka:Kreikkalainen mytologia fr:Protogonos
Supreme Commander 2

Supreme Commander 2 on Gas Powered Gamesin kehittämä reaaliaikainen strategiapeli. Peli on jatkoa Supreme Commanderille. Peli julkaistiin 2. maaliskuuta 2010 Microsoft Windowsille ja 16. maaliskuuta Xbox 360:lle. == Vastaanotto == GameSpot on antanut pelille 8/10 arvostelussaan. == Lähteet == == Aiheesta muualla == * Luokka:Windows-pelit Luokka:Xbox 360 -pelit Luokka:Reaaliaikaiset strategiapelit Luokka:Vuoden 2010 videopelit he:סופרים קומנדר#חבילת הרחבה והמשך
Full Circle

Full Circle voi tarkoittaa seuraavia: *Full Circle, Creedin albumi *Full Circle, The Doorsin albumi *Full Circle, Xzibitin albumi *Full Circle, Sagan albumi *Full Circle, Pennywisen albumi *Full Circle, Drowning Poolin albumi
Kausi

Kausi on eri aiheiden ja asioiden tietynmittaista ajanjaksoa kuvaava termi. Se voi viitata mm. seuraaviin asioihin: == Geologia == * kausi, geologisessa ajanlaskussa alle sata miljoonaa vuotta kestävä ajanjakso. == Esihistoria == * Kivikausi, esihistoriallinen ajanjakso, jolloin työkaluja tehtiin pääasiassa kivestä ja luusta * Kuparikausi, esihistoriallinen ajanjakso noin 5500–3300 eaa. * Pronssikausi, esihistoriallinen ajanjakso, jolloin työkaluja tehtiin pääasiassa pronssista. * Rautakausi, esihistoriallinen ajanjakso, jolloin työkaluja tehtiin pääasiassa raudasta. == Media == * kausi, televisiosarjojen tuotannossa suunnilleen yhden vuoden aikana tuotettujen jaksojen määrä tai tuotantoerä == Urheilu == * kausi, urheilulajeissa yhden vuoden aikana pidettyjen kilpailujen jakso br:Saison de:Saison fr:Saison (homonymie)
Inessa Galante

Inessa Galante on latvialainen oopperalaulaja. Hän on äänialaltaan sopraano. Galante tunnetaan parhaiten Vladimir Vavilovin ”Ave Maria” -aarian esityksestä, joka ilmestyi hänen Debut-albumillaan vuonna 1995 ja herätti maailmanlaajuista kiinnostusta. Galante syntyi Riiassa musikaaliseen perheeseen. Hän pääsi riikalaiseen musiikki-opistoon vuonna 1977 ja eteni Latvian Kansallisoopperan solistiksi. Samaan aikaan hän pääsi myös esiintymään ensi kertaa ulkomailla Pietarin Mariinski-teatterissa. == Aiheesta muualla == * Luokka:Latvialaiset oopperalaulajat Luokka:Sopraanot Luokka:Syntymävuosi puuttuu Luokka:Elävät henkilöt
Incognegro

Incognegro on rap-artisti Ludacrisin esikoisalbumi. Albumi julkaistiin toukokuussa 1999. Albumi ei menestynyt hyvin. Sitä myytiin vain vähän yli 50 000 kappaletta ja nekin Ludacris myi itse autonsa takakontista. == kappaleet == # # # # # # # # # # # # # # # # == Listasijoitukset == Lista (2000) Sija U.S. Billboard 200 179 U.S. Billboard Top R&B;/Hip Hop Albums 68 == Lähteet == Luokka:Vuoden 1999 albumit Luokka:Vuoden 1999 esikoisalbumit Luokka:Ludacrisin albumit
Ylänköjuoksijat

Ylänköjuoksijat (Thinocoridae) on rantalintujen lahkoon kuuluva lintuheimo. Niitä tavataan Etelä-Amerikassa Andien ja Patagonian alueilla. Ylänköjuoksijoihin kuuluu kaksi sukua: * Isoylänköjuoksijat (Attagis) * Pikkuylänköjuoksijat (Thinocorus) == Lähteet == *BirdLife Suomi/Thinocoridae *
Charles Lederer

Charles Davies Lederer (31. joulukuuta 1906 New York, New York – 5. maaliskuuta 1976 Los Angeles, Kalifornia) oli yhdysvaltalainen elokuvakäsikirjoittaja ja -ohjaaja. Lederer aloitti lehtimiehenä. Elokuvakäsikirjoituksiin hän siirtyi Ben Hechtin pyydettyä häntä avustamaan The Front Page -näytelmän elokuvasovituksen dialogien kirjoittamisessa. Lederer oli käsikirjoittajana muun muassa elokuvissa ’Se’ toisesta maailmasta (1951), Rakas, minä nuorrun (1952), Herrat pitävät vaaleaveriköistä (1953) ja Kapina laivalla (1962). Hän myös ohjasi muun muassa elokuvan Jake järjestää kaiken (1959), jonka hän myös itse käsikirjoitti. Lederer oli kahdesti naimisissa. Hänen ensimmäinen puolisonsa oli Virginia Nicholson, joka aikaisemmin oli ollut naimisissa Orson Wellesin kanssa. Ledererin toinen puoliso oli näyttelijä Anne Shirley. == Lähteet == Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1906 syntyneet Luokka:Vuonna 1976 kuolleet
Khánh Hòa

Khánh Hòa on maakunta Vietnamin eteläosassa Nam Trung Bộin alueella. Sen pääkaupunki on nimeltään Nha Trang. Maakunnan pinta-ala on 5 218 km². Vuonna 2009 maakunnassa oli 1,16 miljoonaa asukasta. Economic Regions & Provinces Citypopulation Maakunnalla on 200 kilometriä rantaviivaa, ja siihen kuuluu manneralueen lisäksi yli 200 saarta. Maakunnan suurimmat joet ovat Cai ja Danh. Champa-valtakunta oli näillä seuduilla, ja chamien kulttuuri näkyy edelleen maakunnassa voimakkaasti.Vietnam Tourism == Lähteet == == Aiheesta muualla == Luokka:Vietnamin maakunnat
Piero della Francesca

Piero di Benedetto de' Franceschi, tunnetaan paremmin nimellä Piero della Francesca (1416/1417 Sansepolcro – 12. lokakuuta 1492 Sansepolcro)britannica.com: Piero di Benedetto dei Franceschi, oli italialainen taidemaalari ja matemaatikko, renessanssin taiteen uranuurtaja. Hän työskenteli Firenzessä, Urbinossa, Ferrarassa ja Roomassa tekemässä tilaustöitä. Eniten kuitenkin Arezzossa ja synnyinkaupungissaan Sansepolcrossa (entinen Borgo San Sepulcro), missä hän vietti suurimman osan elämästään. Hän oli valon problematiikasta erityisesti kiinnostuneen Domenico Venezianon oppilas. Teoksista varsinkin Todellisen ristin legendaa leimaa uskonnollinen ankaruus ja rohkealla perspektiivin käytöllä saavutettu rakenteen selkeys. Hän työskenteli erittäin hitaasti. Toisinaan taiteilijan isä joutui pyytelemään mesenaateilta anteeksi poikansa hitautta. Pieron taiteilijanura katkesi näön heikkenemiseen. Elämänsä loppupuolella hän kirjoitti tutkielmat De prospectiva pingendi (perspektiivi maalaustaiteessa) ja De quinque corporibus regularibus (viisi säännöllistä kappaletta), jossa hän esitti teostensa pohjalla olevat matemaattiset teoriat. == Muita teoksia == *Urbinon herttuan Federicon ja tämän puolison muotokuvat, diptyykki (1465–1472), Uffizi, FirenzeFirenze ja Toscana. Tammi 2007. *Misericordia, polyptyykki (1444–1446), Museo Civico, Sansepolcro Piero della Francesca in and around Arezzo, 2008. *Ylösnousemus, fresko (1450-luku), Museo Civico, Sansepolcro *San Giuliano, fresko (1454–1458), Museo Civico, Sansepolcro *San Ludovico di Tolosa, fresko (1460), Museo Civico, Sansepolcro *Madonna del Parto, fresco (1455–1465), Monterchi *Maria Maddalena, fresco (1460–1466), Arezzon tuomiokirkko == Lähteet == *Tietojätti, 2. painos. Gummerus 1993 *Piero della Francesca in and around Arezzo, 2008 *Firenze ja Toscana. Tammi 2007 ===Viitteet=== ==Aiheesta muualla== *Piero della Francesca Luokka:Italialaiset taidemaalarit Luokka:Renessanssin taidemaalarit Luokka:1400-luvulla syntyneet Luokka:Vuonna 1492 kuolleet
Walther von der Vogelweide

Walther von der Vogelweide (n. 1170–1230) oli keskiajan merkittävin saksankielinen lyyrikko ja tunnetuin keskiajan minnelaulajista eli saksankielisen alueen trubaduureista. Sana minne tulee keskiajan saksan rakkautta tarkoittavasta sanasta. Grimberg, C.: Kansojen historia, osa 8, 1981, s. 124 == Elämänvaiheita == Von der Vogelweide syntyi luultavasti Würzburgissa ja asui nuorena Wienissä. Vuodesta 1198 alkaen hän kiersi linnasta toiseen. Hän osallistui vuonna 1200 Thüringenin rajakreivin järjestämään laulukilpailuun Wartburgissa ja voitti kilpailun. Hänen ansiostaan minnelaulu kehittyi korkealle, sillä hän yhdisti siihen henkilökohtaisia aiheita ja aitoa luontokokemusta. Hän käsitteli myös poliittisia aiheita ja puolusti Saksan keisarin oikeuksia paavin valtaa vastaa. Myöhemmin runojen sävy muuttui uskonnolliseksi ja elegiseksi. Saksankielinen lyriikka on saanut hänen runoudestaan merkittäviä vaikutteita.Otavan Iso tietosanakirja, osa 9, palsta 901. Otava, 1967. Ainoat tiedot Vogelweidesta ovat peräisin hänen runoistaan. Hän työskenteli ilmeisesti ensin kuningas Filipin ja myöhemmin erään piispan hovissa, kunnes Saksan keisari Fredrik II lahjoitti hänelle maa-alueen, josta hän sai elantonsa loppuelämäkseen. Vogelweidella oli ilmeisesti kirkkolaulajan koulutus, ja hän käytti myös runoissaan kirkkolaulujen muotoja. Itse runot käsittelivät rakkautta ja naisia. Niille on tyypillistä, että kertojaminän sukupuoli jää hämäräksi tai selviää vasta runon lopulla. ==Lähteet== ==Aiheesta muualla== * Haapanen-Tallgren, Tyyne: Trubaduureja. WSOY, 1925. * https://digi.ub.uni-heidelberg.de/diglit/cpg357/0014/image Luokka:Saksalaiset runoilijat Luokka:Keskiajan henkilöt Luokka:Trubaduurit Luokka:Minnelaulajat Luokka:1100-luvulla syntyneet Luokka:1200-luvulla kuolleet
Esa Välioja

Esa Välioja (s. 27. syyskuuta 1958 Borås, Ruotsi) on suomalainen entinen jääkiekkopuolustaja. Hän pelasi urallaan 172 ottelua jääkiekon SM-liigassa Tapparan ja KalPan riveissä. Väliojalla oli marraskuuhun 2020 asti hallussaan SM-liigan ennätys, sillä hän on teki 31. tammikuuta 1982 ottelun avausmaalin ajassa 0.05 hänen pelatessa Tapparan riveissä. Tuohon nopeimman ottelun tai erän avausmaalin tekijän ennätykseen olivat yltäneet myös Risto Alho (1967), Jari Laiho (1979), Jarmo Jamalainen (1979), Keijo Kivelä (1982) ja Seppo Ahokainen (1983). Välioja tunnettiin myös joukkueen huuliveikkona ja maalien jälkeisistä kuperkeikoistaan. Hän ei tehnyt SM-liigassa kovin kovia tehoja (19+17=46), mutta niitä syntyi lähes piste per peli -tahdilla I-divisioonavuosina. Välioja syntyi Ruotsissa, mutta aloitti uransa Tapparassa kaudella 1979-80. Hän pelasi Tapparassa kolme kautta voittaen SM-hopeaa 1981 ja Suomen mestaruuden 1982. Välioja pelasi vuodet 1982–1986 I-divisioonaa Kalevan Pallon riveissä. Hän oli nostamassa joukkuetta SM-liigaan keväällä 1986 ja pelasi KalPan riveissä vielä kaudet 1986–87 ja 1987–88 SM-liigaa. == Aiheesta muualla == *Veikkauksen Lätkälegendat * * Luokka:Suomalaiset jääkiekkoilijat Luokka:Vuonna 1958 syntyneet Luokka:Elävät henkilöt
Baskien kansallispuolue

Baskien kansallispuolue (, ) on Baskimaassa toimiva puolue, joka on perustettu vuonna 1895. Se on Espanjan toiseksi vanhin puolue sosialistisen työväenpuolueen jälkeen ja sillä on viisi paikkaa Espanjan edustajainhuoneessa. Baskiparlamentissa puolue on suurin 27:llä edustajalla. Puolue on hallinnut Baskimaata vuosina 1980–2009 ja 2012–. Carlos Garaikoetxea toimi aluejohtajana 1980–1985, José Antonio Ardanza 1985–1999, Juan José Ibarretxe 1999–2009 ja Iñigo Urkullu vuodesta 2012 lähtien. Puolue edustaa poliittista keskustaa. == Puheenjohtajat == Puheenjohtaja Toimikausi Sabino Arana 1895–1903 Ángel Zabala Ozamiz 1903–1906 Luis Arana 1908–1915 Ramón Bikuña 1915–1917 Gorgonio de Rentería 1917–1920 Ignacio de Rotaeche 1920–1930 Juan de Eguileor 1921–1923 Alipio Larrauri 1923–1928 Ceferino de Jemein 1928–1930 Ramón Bikuña 1930–1932 Luis Arana 1932–1933 Jesús Doxandabaratz 1933–1934 Isaac López Mendizábal 1934–1935 Doroteo de Ziáurriz 1935–1951 Juan Ajuriaguerra 1951–1957 José Aguerre 1957–1962 Mikel Isasi 1971–1975 Ignacio Unceta 1975–1977 Carlos Garaikoetxea 1977–1980 Xabier Arzalluz 1980–1984 Román Sudupe 1984–1985 Jesús Insausti 1985–1987 Xabier Arzalluz 1987–2004 Josu Jon Imaz 2004–2008 Iñigo Urkullu 2008–2013 Andoni Ortuzar 2013– ==Lähteet== == Aiheesta muualla == Luokka:Baskipuolueet Luokka:Baskimaa Luokka:Kristillisdemokraattiset puolueet
Phú Yên

Phú Yên on maakunta Vietnamin eteläosassa Nam Trung Bộin alueella. Sen pääkaupunki on nimeltään Tuy Hòa. Maakunnan pinta-ala on 5 061 km². Vuonna 2009 maakunnassa oli 862 tuhatta asukasta. Economic Regions & Provinces Citypopulation == Lähteet == Luokka:Vietnamin maakunnat
Jungle Brothers

Jungle Brothers on yhdysvaltalainen vuonna 1986 perustettu hip hop -yhtye. Yhtyeen ensimmäinen albumi Straight out of the Jungle julkaistiin vuonna 1988. Albumin single ”I’ll House You” oli housea ja hip hopia yhdistelleen hip house -tyylin tunnetuimpia hittejä. Tyyliltään Jungle Brothers on East Coast hip hopia (itärannikon hip hop tai New Yorkin rap). Yhtye yhdistelee hip hopiin jazz-sampleja. Jungle Brothers oli myös osa 1980- ja 1990-luvuilla vaikuttanutta Native Tongues -kollektiivia yhdessä muun muassa De La Soulin, A Tribe Called Questin ja Black Sheepin kanssa. Jungle Brothersin jäsenet ovat Mike Gee, Sammy B ja Afrika Baby Bam. == Albumit == * Straight out the Jungle (1988) * Done by the Forces of Nature (1989) * J Beez Wit the Remedy (1993) * Raw Deluxe (1997) * V.I.P. (2000) * All That We Do (2002) * You in My Hut Now (2003) * This is... (Greatest hits) (2005) * I Got You (2006) Luokka:Hip house -yhtyeet Luokka:Yhdysvaltalaiset hip hop -yhtyeet
Isoriikinkukkokehrääjä

Isoriikinkukkokehrääjä (Saturnia pyri) on Euroopan kookkain luonnonvarainen perhoslaji. == Koko ja ulkonäkö == Isoriikinkukkokehrääjän siipien kärkiväli voi olla jopa 9-17 cm, koiraat ovat naarasta pienempiä. Perhonen on yleisväritykseltään ruskean harmaa ja kaikissa siivissä on kirjava silmätäplä. Etusiipien tyvi ja selkä ovat tumman suklaanruskeat.http://tpittaway.tripod.com/silk/s_pyr.htmhttp://ukmoths.org.uk/show.php?bf=1643a Saturnia pyri 3.jpg| Saturnia pyri MHNT dos.jpg|♂ Saturnia pyri MHNT ventre.jpg|♂ △ == Levinneisyys ja lentoaika == Isoriikinkukkokehrääjä esiintyy Pohjois-Afrikassa, Euroopassa lähinnä Alppien eteläpuolella ja levinneisyysalue jatkuu pitkälle Aasiaan. Lentää elinalueellaan maaliskuun lopusta kesäkuuhun. == Elinympäristö ja elintavat == Laji lentää öisin. Isoriikinkukkokehrääjä elää avoimessa maastossa, jossa on joitakin pensaita ja puita. Talvehtii kotelona yhdestä kahteen kertaa. == Ravintokasvi == Toukan pääasiallinen ravintokasvi on saksanpähkinä, mutta laji kelpuuttaa myös koko joukon muita lajeja. == Aiheesta muualla == *Saturnia *Moths and Butterflies of Europe and North Africa *Plantwise: Giant emperor moth (Saturnia pyri) *Centre for Agriculture and Biosciences International (CABI): Saturnia pyri (giant emperor moth) *Pherobase: Semiochemicals of Saturnia pyri, the Giant peacock moth == Lähteet == Luokka:Riikinkukkokehrääjät Luokka:Seulonnan keskeiset artikkelit
Chianti senese

Chiantin seutu sijaitsee Firenzen ja Sienan välissä ja se on Toscanan kuuluisimpia alueita. Sen mäkisellä seudulla on tuotettu viiniä jo etruskien ajoista saakka, ja sen viinitarhoissa tuotetaan kuuluisaa Chianti-viiniä. Siellä on myös paljon oliivipuutarhoja, maatiloja ja villoja. Chiantin seudulla on pikkukaupunkeja kuten Castellina in Chianti, Radda in Chianti, Gaiole in Chianti ja Greve in Chianti. == Lähteet == *Firenze ja Toscana, Tammi 2007 Luokka:Toscana
Luettelo Suomen virallisen singlelistan ykkösistä vuonna 1994

Tämä on luettelo Suomen virallisen singlelistan ykkösistä 1994, joka sisältää kärkipaikkaa hallussaan pitäneet singlet vuonna 1994. Vuodesta 1994 eteenpäin listaa on julkaistu viikoittain Radiomafiassa (nykyinen YleX) Suomen Ääni- ja kuvatallennetuottajien (nykyinen Musiikkituottajat – IFPI Finland) valtuuttamana. == Lista == Viikko Artisti Single 1 Ace of Base The Sign 2 Bryan Adams, Rod Stewart & Sting All for Love 3 Bryan Adams, Rod Stewart & Sting All for Love 4 Bryan Adams, Rod Stewart & Sting All for Love 5 Jam & Spoon Right in the Night (Fall in Love with Music) 6 Jam & Spoon Right in the Night (Fall in Love with Music) 7 Jam & Spoon Right in the Night (Fall in Love with Music) 8 Cappella Move on Baby 9 Dr. Alban Look Who's Talking 10 Dr. Alban Look Who's Talking 11 Dr. Alban Look Who's Talking 12 Dr. Alban Look Who's Talking 13 Taikapeili Jos sulla on toinen 14 Taikapeili Jos sulla on toinen 15 Taikapeili Jos sulla on toinen 16 Taikapeili Jos sulla on toinen 17 Metallica One 18 Metallica One 19 U96 Inside Your Dreams 20 2 Unlimited The Real Thing 21 2 Unlimited The Real Thing 22 2 Unlimited The Real Thing 23 The Prodigy No Good (Start the Dance) 24 Cappella U & Me 25 Cappella U & Me 26 Mariah Carey Anytime You Need a Friend 27 DJ Bobo Everybody 28 DJ Bobo Everybody 29 Jam & Spoon Find Me 30 WestBam Wizards of the Sonic 31 Youssou N'Dour & Neneh Cherry 7 Seconds 32 Westbam Wizards of the Sonic 33 Klamydia Huipulla tuulee (EP) 34 Snap! Welcome to Tomorrow 35 Snap! Welcome to Tomorrow 36 Snap! Welcome to Tomorrow 37 Wet Wet Wet Love Is All Around 38 The Prodigy Voodoo People 39 Rednex Cotton Eye Joe 40 Madonna Secret 41 Rednex Cotton Eye Joe 42 Madonna Secret 43 DJ Bobo Let the Dream Come True 44 Moby Feeling So Real 45 Moby Feeling So Real 46 Rednex Old Pop in an Oak 47 Rednex Old Pop in an Oak 48 Rednex Old Pop in an Oak 49 Rednex Old Pop in an Oak 50 Rednex Old Pop in an Oak 51 Mo-Do Super gut == Katso myös == * Luettelo musiikkilistoista == Lähteet== * Suomi soi 4: Suuri suomalainen listakirja (Tammi, 2005; toim. Jake Nyman) 1994 Singlelista 1994
Valkokuvedelfiinit

Valkokuvedelfiinit (Lagenorhynchus) on delfiinisuku, johon kuuluu seuraavat kuusi lajia: * Valkokuvedelfiini Lagenorhynchus acutus (Gray, 1828) * Valkokuonodelfiini Lagenorhynchus albirostris (Gray, 1846) * Mustaposkidelfiini Lagenorhynchus australis (Peale, 1848) * Tiimalasidelfiini Lagenorhynchus cruciger (Quoy ja Gaimard, 1824) * Juovadelfiini Lagenorhynchus obliquidens (Gill, 1865) * Mustadelfiini Lagenorhynchus obscurus (Gray, 1828) == Lähteet == *
Hollow

"Hollow" on yhdysvaltalaisen metalliyhtye Panteran single albumilta Vulgar Display of Power vuodelta 1992. Kappaleen sanat kertovat ihmisestä, joka on joutunut koomaan tai tilaan, jossa hän ei pysty tiedostamaan ulkoista maailmaa. Sanat olivatkin ensimmäiset bändin historiassa, jotka kertovat totuudenmukaisesta henkilöstä. ==Kappaleen rakenne== Kappale on albumin viimeinen ja se oli ensimmäisiä Panteran post-thrash tuotannossa olevia kappaleita, jossa kuullaan harmoniakulkuja sähkökitaralla sekä akustista kitaraa, jota kuullaan taustalla. Myös laulu on muuttunut. Laulu on laulaja Phil Anselmolla pehmeämpi alussa, mikä hiukan synnyttää ristiriitaisia tunteita albumin jo edustaessa raskasta Panteran antia. Laulu muistuttaa Panteran aikaisemmalta levyltä, Cowboys from Helliltä, julkaistulta Cemetery Gatesilta. Keskikohdassa kitaristi Dimebag Darrell soittaa rauhallisen kitarasoolon, jonka jälkeen soittimet alkavat soittaa raskasta kuviota, jolloin Anselmon vahva vokalisointi myös saa alkunsa. Kappale onkin raskas, ollen jopa laahaava. Kappale muistuttaa kulultaan Metallican "Fade to Blackia": rauhallinen intro, loppua kohden musiikin muuttuminen raskaammaksi ja molemmat voitaisiin laskea power balladeiksi. Luokka:Vuoden 1992 kappaleet Luokka:Panteran kappaleet
Hallakehrääjä

Hallakehrääjä (Poecilocampa populi), aikaisemmalta nimeltään haapakehrääjä, on karvakehrääjiin lukeutuva perhoslaji. Se kuuluu syksyn viimeisiin perhosiin. == Koko ja ulkonäkö == Hallakehrääjä on keskikokoinen, tukevarakenteinen ja karvainen perhonen. Yleisväritykseltään laji on tumma ja läpikuultavien, tummanharmaiden siipien poikki kulkee kaksi vaaleankellertävää juovaa. Siipiväli on 35-45 mm, naaraat ovat koiraita kookkaampia. Koirasperhosella on tuuheat, sulkamaiset tuntosarvet. Toukka on kirjava, karvakehrääjille tyypilliseen tapaan karvainen. Toukan väritys vaihtelee, mutta sen niskassa on tunnusomainen punaruskea täplä. Poecilocampa populi02.jpg|Poecilocampa populi, ♂ Poecilocampa populi populi MHNT CUT 2011 0 446 male Mussidan.jpg|Hallakehrääjä, ♂ Lasiocampidae - Poecilocampa populi.JPG| Poecilocampa_populi_eggs.jpg| == Levinneisyys ja lentoaika == Laji on hyvin yleinen kaikkialla, missä kasvaa pajuja ja haapaa. Lentoaika alkaa vasta syyshallojen alettua ja Suomessa aikuiset perhoset ovat lennossa syyskuun loppupuolelta lokakuun loppuunhttp://www.insects.fi/Lepidoptera/Lasiocampidae/Poecilocampa/populi/Poecilocampa%20populi.htm, Keski-Euroopassa jopa joulukuulle saakka. == Elinympäristö ja elintavat == Hallakehrääjä suosii lehtipuuvaltaisia metsiä ja pensaikkoja. Naaras houkuttelee koiraita ilmaan erittämillään feromoneilla, jotka koiras haistaa tuuheilla tuntosarvillaan. Täysikasvuisten perhosten suuosat ovat surkastuneet ja aikuinen perhonen elääkin vain muutaman päivän, joiden aikana se parittelee ja munii.Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 112-114 Koiras lentää melko lyhyenä aikana alkuillasta mutta naaras jatkaa lentoa myöhempään yöhön. Perhonen kestää pientä pakkasta ja pysyy aktiivisena vaikka lämpötila putoaisikin nollan alapuolelle. Molemmat sukupuolet lentävät valolle. Parittelu kestää yöstä seuraavan päivän iltapäivään. Naaras munii 120-170 munaa puiden oksille ja kuorenrakoihin ja kuolee heti saatuaan viimeiset munat munituksi. Laji talvehtii munana. Toukat kuoriutuvat seuraavan vuoden huhti-toukokuussa ja ovat pääasiassa yöaktiivisia. Toukka on täysikasvuinen kesäkuun lopulla ja koteloituu rakentamansa kotelokopan sisään maahan, usein pudonneiden lehtien alle. Kotelossa perhonen aikuistuu jo kesän aikana mutta ne kuoriutuvat ulos kotelosta vasta ensimmäisten pakkasöiden jälkeen. == Ravintokasvi == Toukan pääasiallinen ravintokasvi on metsähaapa (Populus tremula), mutta se kelpuuttaa myös muita lehtipuita. Aikuinen perhonen ei syö mitään. == Lähteet == == Aiheesta muualla == * * * * Luokka:Karvakehrääjämäiset
A Single Man

A Single Man on vuonna 2009 ensi-iltansa saanut yhdysvaltalainen draamaelokuva, joka perustuu Christopher Isherwoodin samannimiseen romaaniin. Elokuvan on ohjannut muotisuunnittelijana tunnettu Tom Ford, joka ensikertalaisena joutui rahoittamaan tuotannon itse. Colin Firth esittää pääosassa George Falconeria, homoseksuaalia brittiläistä yliopiston opettajaa, joka asuu eteläisessä Kaliforniassa. Vuoteen 1962 sijoittuvassa tarinassa on pantu huolellisesti esille aikakauden vaatetus ja arkkitehtuuri: tuotantoryhmä on sama kuin televisiosarjassa Mad Men, joka niin ikään sijoittuu 1960-luvulle. Colin Firth sai roolistaan parhaan miespääosan Oscar- ehdokkuuden. == Näyttelijä == == Vastaanotto == Helsingin Sanomien Nyt- liitteen viisi kriitikkoa antoivat elokuvalle pistekeskiarvon 2,4. == Lähteet == Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Vuoden 2009 yhdysvaltalaiset elokuvat Luokka:Elokuvat seksuaali- ja sukupuolivähemmistöistä Luokka:Elokuvat itsemurhasta Luokka:Tom Fordin ohjaamat elokuvat Luokka:Elokuvat koulusta ja koulutuksesta
Second Narrows Bridge

Second Narrows Bridge on teräsrakenteinen rautatieristikkosilta Brittiläisessä Kolumbiassa, Kanadassa. Siinä on ylösnostettava siltajänne, minkä ansiosta korkeat laivat pystyvät alittamaan sillan. Se ylittää Burrard Inlet -vuonon ja yhdistää pohjoisrannan North Vancouverin ja Vancouverin rataverkot toisiinsa. Sillan omistaa Canadian National -rautatieyhtiö. == Historia == Siltaa Burrard Inletin yli oli suunniteltu jo vuodesta 1890. Hanketta ei kuitenkaan toteutettu taloudellisista syistä, ja ensimmäisen maailmansodan alettua hanke viivästyi jälleen. The Burrard Inlet and Tunnel Company rakensi ensimmäisen Second Narrows Bridge -maantiesillan vuonon ylitse. Se avattiin liikenteelle marraskuussa 1925. Rautatieliikenne samalla sillalla aloitettiin seuraavana vuonna. Silta rakennettiin matalaksi, lähelle vedenpintaa. Laivojen täytyi kulkea lähelle etelärantaa rakennetun nostosillan kautta. Nostosilta oli rakennettu rannan läheisyyteen kustannussyistä, sillä näin yhtiön ei tarvinnut rakentaa syvään veteen kalliita perustuksia. Alueen kapteenit olivat vastustaneet tätä suunnitelmaa. He eivät pitäneet ratkaisua turvallisena rannan läheisyydestä aiheutuvien vaaratilanteiden johdosta. Seuraavina vuosina siltaan törmäsikin useita aluksia.10. maaliskuuta 1927 rahtialus Eurana törmäsi siltaan aiheuttaen 80 000 dollarin vahingot, SS Norwich City törmäsi siltaan seuraavana vuonna ja vuonna 1930 The Losmar törmäsi sillan eteläjänteeseen. Vuoden 1930 syyskuussa rahtialus Pacific Gatherer juuttui keskijänteen alle, ja nousuvesi nosti laivan ja sen kannella makaavan siltajänteen perustuksiltaan niin, että se sortui veteen. Tämän onnettomuuden jälkeen silta pysyi suljettuna noin neljä vuotta tapaturmaa seuranneiden oikeudenkäyntien takia. Vuonna 1933 silta myytiin Brittiläisen Kolumbian provinssille, joka aloitti korjaustyöt välittömästi. Provinssi asensi uuden nostosillan sillan keskelle helpottaakseen laivojen navigointia ja avasi sillan uudelleen liikenteelle seuraavana vuonna. Vuonna 1960 uusi Second Narrows -maantiesilta rakennettiin nykyisen sillan länsipuolelle. Uusi silta oli moderni 3+3-kaistainen maantiesilta. Vuonna 1963 vanha silta jäi ainoastaan raideliikenteen käyttöön. Canadian National osti vuonna 1963 sillan provinssilta nimellisellä yhden dollarin summalla. Vanhan Second Narrows -sillan korvaava uusi ainoastaan rautatiekäyttöön suunniteltu samanniminen silta rakennettiin vanhan viereen ja avattiin liikenteelle 1969. Myös uudessa sillassa oli korkeiden laivojen läpikulun mahdollistava nostettava siltajänne. Vanha Second Narrows Bridge purettiin seuraavana vuonna. Uusi silta rakennettiin vanhaa hieman korkeammalle, ja sen eteläpäässä rautatie sukeltaa sillan kanssa samaan aikaan louhittuun Thornton-tunneliin, joka kulkee Vancouverin alitse ja yhtyy muuhun rataverkkoon Burnabyn kaupungin alueella. == Lähteet == Luokka:Brittiläisen Kolumbian sillat Luokka:Rautatiesillat Luokka:Vancouverin rakennukset ja rakennelmat Luokka:Ristikkosillat
Kip Miller

Kip Charles Miller (s. 11. kesäkuuta 1969 Lansing, Yhdysvallat) on entinen yhdysvaltalainen jääkiekkoilija. Miller pelasi hyökkääjänä. Hän lopetti uransa pelatessaan AHL:ssa Grand Rapids Griffinsissä kaudella 2006–2007. Ensimmäisen kerran Miller pelasi NHL:ssä kaudella 1990–1991 hänet varannessa Quebec Nordiquesissa. Kahdentoista vuoden mittaisella NHL-urallaan hän pelasi Quebec Nordiquesissa, Minnesota North Starsissa, San Jose Sharksissa, New York Islandersissa, Chicago Blackhawksissa, Pittsburgh Penguinsissa, Mighty Ducks of Anaheimissa ja Washington Capitalsissa. Miller on ainoa pelaaja New York Islandersin historiassa, joka on pelannut joukkueessa kolmeen eri otteeseen. Myös Kip Millerin veljet Kevin ja Kelly, sekä hänen serkkunsa Drew ja Ryan ovat pelanneet NHL:ssä. ==Lähteet== Luokka:Yhdysvaltalaiset jääkiekkoilijat Luokka:Quebec Nordiquesin varaamat pelaajat Luokka:Vuonna 1969 syntyneet Luokka:Elävät henkilöt
Variationen für Orchester (Webern)

Variationen für Orchester ("Muunnelmia orkesterille", op. 30) on Anton Webernin vuosina 1940–1941 orkesterille säveltämä teos. Se on yksiosainen ja koostuu teemasta sekä kuudesta muunnelmasta. Teoksen ensiesitys oli 3. maaliskuuta 1943 Sveitsin Winterthurissa. Kapellimestarina toimi Hermann Scherchen. Säveltäjän sallittiin poistuvan Itävallasta esitystä seuraamaan, vaikka kotimaassa hänen musiikkiaan ei saanut esittää. Kyseessä oli hänen viimeinen matkansa Itävallan ulkopuolelle. Webern ei enää myöhemmin kuullut ainoankaan teoksensa kantaesitystä.Allmusic.com: Variations for orchestra, Op. 30 == Lähteet == Luokka:Anton Webernin teokset Luokka:1940-luvun musiikkiteokset
Yhdysvaltain naisten jääpallomaajoukkue

Yhdysvaltain naisten jääpallomaajoukkue edustaa Yhdysvaltoja naisten jääpallokilpailuissa. Se toimii Yhdysvaltain jääpalloliiton alaisuudessa. Yhdysvaltain naisten jääpallomaajoukkueen päävalmentaja on Rob Goldnick. Yhdysvallat ei ole sijoittunut mitalisijoille jääpallon naisten MM- kilpailuissa. ==Historia== 1992 Yhdysvallat pelasi ensimmäisen naisten jääpallomaaottelunsa Ruotsia vastaan Bollnäsissä, Ruotsissa. Yhdysvallat hävisi ottelun 9–1. Yhdysvallat osallistui ensimmäisen kerran jääpallon naisten maailmanmestaruuskilpailuihin Suomessa 2004, historian ensimmäisissä MM-kilpailuissa, joissa se jäi viimeiseksi. ==Katso myös== *Yhdysvaltain jääpallomaajoukkue ==Lähteet== * ==Aiheesta muualla== *American Bandy Association Luokka:Yhdysvaltain jääpallo Luokka:Jääpallomaajoukkueet
Kanadan naisten jääpallomaajoukkue

Kanadan naisten jääpallomaajoukkue edustaa Kanadaa naisten jääpallokilpailuissa. Se toimii Kanadan jääpalloliiton alaisuudessa. Kanada ei ole saavuttanut mitalisijoja jääpallon naisten maailmanmestaruuskilpailuissa. ==Historia== 3\. joulukuuta 2005 Kanada pelasi ensimmäisen virallisen naisten jääpallomaaottelunsa Yhdysvaltoja vastaan John Rose Minnesota Ovalilla, Rosevillessa, Minnesotan osavaltiossa, Yhdysvalloissa. Ottelu päättyi tasan 2–2. Seuraavana päivänä Kanadan naiset ottivat ensimmäisen voittonsa, kun Yhdysvallat kaatui 1–3 samalla kentällä. Ensimmäisen kerran Kanada osallistui jääpallon naisten MM-kilpailuihin 2006 Yhdysvalloissa ja sijoittui kisoissa viimeiseksi eli kuudenneksi. ==Katso myös== *Kanadan jääpallomaajoukkue ==Lähteet== * ==Aiheesta muualla== *Canada Bandy Luokka:Kanadan jääpallo Luokka:Jääpallomaajoukkueet
Unkarin naisten jääpallomaajoukkue

Unkarin naisten jääpallomaajoukkue edustaa Unkaria naisten jääpallokilpailuissa. Se toimii Unkarin jääpalloliiton alaisuudessa. Unkari ei ole sijoittunut mitaleille jääpallon naisten maailmanmestaruuskilpailuissa. ==Historia== Unkari osallistui jääpallon naisten maailmanmestaruuskisoihin ensimmäisen kerran kotikisoissaan 2007, jossa se pelasi myös ensimmäisen virallisen naisten jääpallomaaottelunsa. 11. helmikuuta 2007 pelatussa ottelussa Unkari hävisi Kanadalle 6–0. Unkari jäi kisoissa viimeiseksi. ==Katso myös== *Unkarin jääpallomaajoukkue ==Aiheesta muualla== *Unkarin jääpalloliitto Luokka:Unkarin jääpallo Luokka:Jääpallomaajoukkueet
Johanna von Schoultz

Johanna Carolina Ulrika von Schoultz (6. maaliskuuta 1813 Tukholma – 28. helmikuuta 1863 Helsinki) oli suomalais-ruotsalainen oopperalaulaja. Parhaimpina vuosinaan hän hallitsi puhtaasti kolme oktaavia ja kykeni siten laulamaan niin altolle, mezzosopraanolle kuin koloratuurisopraanolle parhaiten soveltuvia numeroita. Hän oli 1830-luvulla Euroopan tunnetuimpia oopperalaulajia. Von Schoultzin vanhemmat olivat laamanni Nils Fredrik von Schoultz ja Johanna Henrietta Gripenberg. Pariskunta muutti Kuopiosta Tukholmaan Suomen sodan (1808–1809) aikana. Nuori von Schoultz aloitti lauluopinnot Tukholmassa jo vuonna 1823 Karl Magnus Craeliuksen oppilaana. Hänen ensiesiintymisensä oli 15-vuotiaana Tukholmassa vuonna 1828 pidetyssä kirkkokonsertissa, joka oli suuri menestys. Hän konsertoi sittemmin niin Ruotsissa kuin kaikissa muissakin Pohjoismaissa sekä Saksassa ja Venäjän Pietarissa. Jatkettuaan opintojaan ja esiintymisiään muun muassa Italiassa hän siirtyi Pariisin italialaiseen oopperaan vuosiksi 1833–1835, jossa hänen ensiesiintymisensä Giulia Grisin kanssa oli jälleen suuri menestys. Pariisissa hän tutustui Gioachino Rossiniin, joka houkutteli von Schoultzin takaisin Italiaan opiskelemaan ja konsertoimaan kolmeksi vuodeksi vuosikymmenen jälkipuoliskolla. Terveytensä heikennyttyä von Schoultz palasi Suomeen vuonna 1840. Hän asettui sukulaistensa luokse Lohjalle Ojamon kartanoon. Vuonna 1842 von Schoultz avioitui varamaanmittari Felix Brandin kanssa ja vuosina 1843-1845 hän asui Lohjan Kouvolan kartanossa, jonka jälkeen asettui asumaan Hämeenlinnaan, jossa hän muun muassa perusti kuoron. Muutamia vuosia ennen kuolemaansa hän kuitenkin muutti Helsinkiin. Von Schoultz oli Ruotsin kuninkaallisen musiikkiakatemian jäsen vuodesta 1831. Johanna von Schoultzin veli oli ruotsalainen upseeri, kemisti ja seikkailija Nils Gustaf von Schoultz.Kaisa Kyläkosken Sukututkijan loppuvuosi-blogi 16.03.2020 : Suomalainen laululintu ja ruotsalainen veljensä ==Lähteet== * Uppslagsverket Finland * Anteckningar om svenska kvinnor: Schoultz Johanna von * Svenskt biografiskt handlexikon: Schoultz Johanna von * Europas konstnärer: Schoultz Johanna von * Gustaf Hilleström: Kungl. Musikaliska Akademien, Matrikel 1771–1971 === Viitteet === ==Aiheesta muualla== * Schoultz, Johanna von (1813 – 1863). Biografiakeskus Luokka:Suomalaiset oopperalaulajat Luokka:Vuonna 1813 syntyneet Luokka:Vuonna 1863 kuolleet
Oikeussali

Oikeussali on tila, jossa selvitetään rikos- ja siviilioikeudellisia asioita. Molemmissa tapauksissa käytetään samaa tilaa, vaikka selvitettävät asiat ja osallistujien määrä vaihtelevat suuresti itse tapauksesta riippuen.OpusLex - Oikeussali Suomalaisessa oikeudenkäynnissä oikeussaliin osallistuvia henkilöitä ovat oikeuden puheenjohtaja, lautamiehet tai oikeusoppineet, syyttäjä, todistaja, asianomistaja, asianomistajan avustaja, vastaaja, vastaajan asianajaja, sihteeri sekä mahdolliset muut asianosaiset ja yleisö. ==Lähteet== == Aiheesta muualla == Luokka:Oikeustiede Luokka:Tilat
State highway

State Highway, state road tai state route viittaa tiehen, joka kulkee tietyn osavaltion sisällä. Sillä voidaan tarkoittaa osavaltion itse numeroimaa tietä tai mitä tahansa tietä, jota paikallinen osavaltio pitää kunnossa. Termi on käytössä maissa, jotka on jaettu osavaltioihin eli ainakin Yhdysvalloissa, Australiassa, Intiassa ja Meksikossa. Yhdysvalloissa osavaltiot saavat itse päättää oman liikennemerkkinsä osoittamaan state highway -teitä. Oletuksena merkkinä toimii musta neliö, jonka sisällä on valkoinen ympyrä ja mustalla tien numero, mutta esimerkiksi Kalifornian osavaltion merkki on vihreä lapion pää, johon on kirjattu "California" sekä tien numero. Tällä hetkellä pisin Yhdysvalloissa kulkeva State highway on Montanan osavaltiossa kulkeva Montana Highway 200, jolla on pituutta 1128 kilometriä.Official 2007-2008 Montana Highway Travel Map Viitattu 9.9.2007 (Lähde ei enää saatavilla) == Lähteet == Luokka:Tiet
Rachael Ray

Rachael Domenica Ray (s. 25. elokuuta 1968) on yhdysvaltalainen televisiokasvo, julkkiskokki ja kirjailija. Hän emännöi puhe- ja lifestyle- ohjelmaa Rachael Ray ja kolmea kokkiohjelmaa, 30 Minute Meals, Rachael Ray's Tasty Travels ja $40 a Day. == Yksityiselämä == Ray syntyi Massachusettsissa Elsa Scuderin ja James Rayn tyttäreksi ja kasvoi New Yorkissa. Hänen perheellään oli oma ravintola Massachusettsissa. 24\. syyskuuta 2005 Ray meni naimisiin John Cusimanon kanssa Toscanassa, Italiassa. == Teokset == * 30 Minute Meals (1999) * Rachael Ray's Open House Cookbook (2000) * Comfort Foods (2001) * Veggie Meals (2001) * 30-Minute Meals 2 (2003) * Get Togethers: Rachael Ray 30 Minute Meals (2003) * Cooking Rocks!: Rachael Ray 30-Minute Meals for Kids (2004) * $40 a Day: Best Eats in Town (2004) * Rachael Ray's 30-Minute Meals: Cooking 'Round the Clock (2004) * Rachael Ray's 30-Minute Meals for Kids: Cooking Rocks! (2004) * Rachael Ray's 30-Minute Get Real Meals : Eat Healthy Without Going to Extremes (2005) * Rachael Ray 365: No Repeats: A Year of Deliciously Different Dinners (2005) * Rachael Ray 2, 4, 6, 8: Great Meals for Couples or Crowds (2006) * Rachael Ray's Express Lane Meals (2006) * Rachael Ray: Just In Time (2007) * Yum-O! The Family Cookbook (2008) * Rachael Ray's Big Orange Book (2008) * Rachael Ray's Book Of 10: More Than 300 Recipes To Cook Every Day (2009) == Aiheesta muualla == *Rachael Rayn virallinen nettisivu Luokka:Yhdysvaltalaiset kirjailijat Luokka:Yhdysvaltalaiset kokit Luokka:Vuonna 1968 syntyneet Luokka:Elävät henkilöt
Nick Clegg

Nicholas (Nick) William Peter Clegg (s. 7. tammikuuta 1967) on media-alan vaikuttaja ja entinen brittiläinen poliitikko. Hän oli liberaalidemokraattisen puolueen puheenjohtajana 2007–2015. Vuoden 2010 parlamenttivaalien jälkeen Clegg valittiin varapääministeriksi konservatiivien ja liberaalidemokraattien koalitiohallitukseen. Vuonna 2018 Clegg palkattiin vastaamaan Facebookin (nykyään Meta) globaalista viestinnästä. Hän erosi tehtävastään tammikuussa 2025. == Elämä ja perhe == Nick Clegg syntyi Chalfont St Gilesissa, Buckinghamshiressä vuonna 1967 neljälapsisen perheen kolmantena lapsena. Nickin isä on puoliksi venäläinen pankkiiri, joka toimii johtajana United Trust Bankissa. Hänen isoisänsä Ignaty Zakrevsky oli Keisarillisen Venäjän senaatin oikeuskansleri. Nickin hollantilainen äiti Hermance van den Wall Bake oli erityisopettaja, joka joutui lapsena japanilaiselle keskitysleirille Jakartassa, Alankomaiden Itä-Intiassa. Clegg kasvoi kaksikielisessä hollannin- ja englanninkielisessä kodissa. Hän puhuu myös ranskaa, saksaa ja espanjaa. Clegg työskenteli vuoden Itävallassa hiihdonopettajana, ennen kuin meni opiskelemaan antropologiaa ja arkeologiaa Cambridgen yliopiston Robinson Collegeen vuonna 1986. Kesän 1989 hän oli harjoittelijana Helsingissä Postipankissa. Valmistuttuaan hän opiskeli vielä vuoden University of Minnesotassa, jossa kirjoitti työn syväekologian filosofiasta. Clegg on naimisissa espanjalaisen Miriam González Durántezin kanssa ja heillä on kolme lasta. == Politiikka == Clegg valittiin Euroopan parlamentin jäseneksi vaalikaudelle 1999–2004 East Midlandsista. Hän istui Euroopan liberaali- ja demokraattipuolueen ryhmässä. Vuonna 2005 hän nousi Ison-Britannian parlamenttiin Sheffield-Hallamin vaalipiiristä. Clegg valittiin liberaalidemokraattien johtoon 2007 Sir Menzies Campbellin jäätyä eläkkeelle. Cleggin kaudella liberaalidemokraattien kannatus nousi kyselyissä ajoittain yli 20 prosenttiyksikön ja toukokuussa 2009 jopa työväenpuolueen ohi. Huhtikuun 2010 vaaliväittelyiden jälkeen puolueelle mitattiin jopa johtavan puolueen asemaa. Vaaleissa tulos jäi kuitenkin 23 prosenttiin, jossa oli yksi prosenttiyksikkö nousua, mutta puolueen paikkamäärä väheni viidellä 57 paikkaan. Tulos johti siihen, että mikään puolue ei saanut yli puolta paikoista (ns. hung parliament), ja päädyttiin hallitusneuvotteluihin. Konservatiivien kanssa liittoutuneet liberaalidemokraatit saivat hallitukseen viisi ministerinpaikkaa. == Lähteet == ==Aiheesta muualla== * Luokka:Brittiläiset poliitikot Luokka:Britanniansaksalaiset Luokka:Yhdistyneen kuningaskunnan alahuoneen jäsenet Luokka:Brittiläisten puolueiden puheenjohtajat Luokka:Brittiläiset europarlamentaarikot Luokka:Vuonna 1967 syntyneet Luokka:Elävät henkilöt
Anhydriitti

Anhydriitti on vedetön, tavallisesti massamainen kalsiumsulfaattimineraali, jota käytetään maanparannusaineena ja sementin valmistuksessa. Vedettömyyteen viittaa myös sen nimi, joka on johdettu kreikankielisestä sanasta anudros eli ’ilman vettä’. Anhydriittiä esiintyy usein kerrostuneena toisten evaporiittien kanssa. Veden vaikutuksesta se muuttuu vesipitoiseksi kalsiumsulfaattimineraaliksi, kipsiksi, josta sen erottaa helpoiten lohkeavuuden perusteella; anhydriittikiteissä on kolme lohkosuuntaa, jotka ovat suorassa kulmassa toisiinsa nähden. == Lähteet == == Katso myös == * anhydridit == Aiheesta muualla == * Mindat: Anhydrite * Webmineral: Anhydrite Mineral Data * Handbook of mineralogy: Anhydrite (pdf) Luokka:Sulfaattimineraalit Luokka:Luonnonvarat
Luettelo Suomen virallisen singlelistan ykkösistä vuonna 1993

Tämä on luettelo Suomen virallisen singlelistan ykkösistä 1993, joka sisältää kärkipaikkaa hallussaan pitäneet singlet vuonna 1993. Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko. == Lista == Lista koottu alkaen Artisti Single 7.1 Klamydia Lahja (EP) 21.1 Dingo Nahkatakkinen tyttö 4.2 2 Unlimited No Limit 18.2 Depeche Mode I Feel You 4.3 Metallica Sad But True 18.3 Haddaway What Is Love 1.4 Kolmas Nainen Onpa kadulla mittaa 15.4 Madonna Fever 29.4 Snow Informer 13.5 2 Unlimited Tribal Dance 27.5 2 Unlimited Tribal Dance 10.6 2 Unlimited Tribal Dance 23.6 UB40 (I Can't Help) Falling In Love 9.7 UB40 (I Can't Help) Falling In Love 22.7 Culture Beat Mr. Vain 5.8 Haddaway Life 19.8 Culture Beat Mr. Vain 2.9 DJ Bobo Keep on Dancing 16.9 Culture Beat Got to Get It 30.9 Pet Shop Boys Go West 14.10 Frankie Goes to Hollywood Relax 28.10 Cappella U Got 2 Let the Music 11.11 Culture Beat Got to Get It 25.11 Ace of Base The Sign 9.12 2 Unlimited Maximum Overdrive 23.12 Ace of Base The Sign == Katso myös == * Luettelo musiikkilistoista == Lähteet== * Suomi soi 4: Suuri suomalainen listakirja (Tammi, 2005; toim. Jake Nyman) 1993 Singlelista 1993
Chuck Jones

Charles Martin "Chuck" Jones (21. syyskuuta 1912 Spokane, Washington - 22\. helmikuuta 2002) oli yhdysvaltalainen animaattori, animaatio-ohjaaja, -käsikirjoittaja ja -tuottaja. Jones aloitti Warner Brosilla animaattorina ja käsikirjoittajana vuonna 1933 ja 1938 hänestä tuli Merrie Melodies -animaatiosarjan ohjaaja. Hän työskenteli muun muassa Repe Sorsan ja Väiski Vemmelsäären parissa ja loi muun muassa Kelju K. Kojootin ja Maantiekiitäjän ja Henry Haisulin hahmot. 1960-luvun puolessavälissä Jones teki useita Tom & Jerry -animaatioita Metro-Goldwyn-Mayerille. Myöhempinä töinään Jones teki muun muassa animaatiokohtauksia elokuviin Gremlins 2 – uusi pesue (1990) ja Mrs. Doubtfire – Isä sisäkkönä (1993). Chuck Jones sai kolmasti Oscar- palkinnon. Ne tulivat animaatioista For Scent-imental Reasons (1949), So Much for So Little (1949) ja The Dot and the Line (1965). Lisäksi hän sai Oscar- kunniapalkinnon 1996. Hän on myös saanut tähden Hollywood Walk of Famelle. Chuck Jones oli Tampereen kansainvälisten lyhytelokuvajuhlien päävieraana vuonna 1997. ==Lähteet== ==Aiheesta muualla== * * * The Independentin muistokirjoitus 25.2.2002 * Guardianin muistokirjoitus 25.2.2002 Luokka:Yhdysvaltalaiset animaattorit Luokka:Oscar-palkinnon saajat Luokka:Hollywood Walk of Fame Luokka:Vuonna 1912 syntyneet Luokka:Vuonna 2002 kuolleet
Blom

Blom on muun muassa seuraavien henkilöiden sukunimi: * Agda Blom (1864–1929), suomalainen veistonopettaja * Anders Blom (s. 1955), suomalainen kokoomuslainen poliitikko ja järjestöjohtaja * Atte Blom (s. 1943), suomalainen äänilevytuottaja * August Blom (1869–1947), tanskalainen elokuvaohjaaja ja näyttelijä * Elin Blom (s. 1994), suomalainen laulaja * Berndt Blom (1868–1932), suomalainen arkkitehti * E. W. Blom (1857–1907), suomalainen kasvitieteilijä, luonnontieteiden opettaja ja polaariretkikunnan havaintojen tekijä * Erik Blom (1817–1887), suomalainen pappi ja runoilija * Fredrik Blom (1781–1853), ruotsalainen arkkitehti * Gustav Peter Blom (1785–1869), norjalainen juristi ja kirjailija * Ida Blom (1931–2016), norjalainen historioitsija ja professori * John Blom (1868–1930), suomalainen kangaskauppias, J. Blomin tukku- ja vähittäiskauppahuoneen perustaja * Jyrki Blom (s. 1962), suomalainen keihäänheittäjä * K. Arne Blom (1946–2021), ruotsalainen jännityskirjailija * Kimmo Blom, Angelo De Nile (1970–2022), suomalainen rock-laulaja, säveltäjä ja sanoittaja * Lasse Blom (1920–1944), suomalainen jääkiekkomaalivahti * Lydia Blom (1853–1934), suomenruotsalainen kirjailija * Maria Blom (s. 1971), ruotsalainen näytelmäkirjailija * Markus Blom (s. 1982), suomalainen näyttelijä ja ääninäyttelijä * Michael Leonard von Blom (1856–1919), suomalainen Venäjän armeijan kenraalimajuri ja senaattori, Otto Leonard von Blomin poika * Nestor Blom (1889–1918), suomalainen työmies, punaisten rintamapäällikkö Suomen sisällissodassa * Olof Blom (1828–1894), suomalainen kauppias, laivanvarustaja ja valtiopäivämies * Otto Leonard von Blom (1798–1877), suomalainen Venäjän armeijan kenraaliluutnantti, Vaasan läänin kuvernööri * Raimo Blom (1943–2023), suomalainen sosiologi * Rens Blom (s. 1977), alankomaalainen seiväshyppääjä * Torsti Blom (1924–2000), suomalainen vakuutusvirkailija ja kirjailija * Viktor Blom (s. 1990), ruotsalainen pokeriammattilainen. ;Kuvitteellisia henkilöitä * Susanna Blom, tv-sarjassa Kotikatu ==Katso myös== * Oker-Blom * Blum
Oker-Blom

Oker-Blom on suomalainen aatelissuku. Suku on alkujaan lähtöisin Turusta tai Turun seudulta ja sukunimi oli muotoa Åkerblom. Suvussa oli 1700–1800-luvulla kolmessa polvessa piirihallinnon virkamiehiä. Kenraali ja kuvernööri Christian Theodor Åkerblom aateloitiin vuonna 1865, ja hän muutti sukunimensä 1866 muotoon Oker-Blom. Samana vuonna suku esiteltiin ritarihuoneelle numerolla 239. Suvun tunnuslause kuuluu Oma toimi Luojan apu. Viitattu 24.3.2012.Facta 2001, WSOY 1985, 12. osa, palsta 268 ==Jäseniä== *Christian Theodor Oker-Blom (1822­­–1900), kenraali, maaherra, senaattori *Georg Kristian Oker-Blom (1859–1892), juristi ja valtiopäivämies, Christian Oker-Blomin poika *Maximilian (Max) Oker-Blom (1863–1917), lääketieteen uranuurtajia Suomessa, Christian Oker-Blomin poika *Hjalmar Oker-Blom (1870–1937), agronomi, juristi, maatalousneuvos ja valtiopäivämies, Christian Oker-Blomin poika *Nils Oker- Blom (1919–1995), lääkäri, professori ja arkkiatri, Max Oker-Blomin pojanpoika *Angela Oker-Blom (s. 1947), taiteilija *Jan D. Oker-Blom (s. 1975), ruotsalaisen kansanpuolueen poliitikko ==Lähteet== ==Kirjallisuutta== *Michaela Bränn (toim.): Ätten Oker-Blom, Släkteföreningen Oker-Blom, Helsinki 2009. Luokka:Suomalaiset aatelissuvut